Ռազմիկ Աբրահամյան

**Ռազմիկ Արշալույսի Աբրահամյան** (), հայ մանկաբարձ-գինեկոլոգ մինչև 2018 թվականը։ ՀՀ ԱՆ գլխավոր մանկաբարձ-գինեկոլոգ։ Պերինատոլոգիայի, մանկաբարձության և գինեկոլոգիայի ինստիտուտի տնօրեն, ՀՀ ԳԱԱ ակադեմիկոս։ ՀՀ վաստակավոր բժիշկ (2009)։

## Կենսագրություն
Ծնվել է 1943 թվականի օգոստոսի 24-ին Վրաստանի Ախալքալաքի շրջանի Սուլդա գյուղում։ 1960 թվականին ավարտել է միջնակարգ դպրոցը ոսկե մեդալով։

1967 թվականին ավարտել է Երևանի պետական բժշկական ինստիտուտը գերազանցության դիպլոմով։

*1967-1971* թվականներին Վեդիում աշխատել է որպես բժիշկ, մանկաբարձ-գինեկոլոգ, պոլիկլինիկայի վարիչ։

*1971-1975* թվականներին սովորել և աշխատել է որպես բժիշկ մանկաբարձ-գինելոլոգ Մոսկվայի մանկաբարձության և գինեկոլոգիայի համամիութենական Գիտահետազոտական ինստիտուտում, պաշտպանել է թեկնածուական թեզը, ստացել դոցենտի կոչում, այնուհետև նույն ինստիտուտում պաշտպանել դոկտորական թեզը և ստացել պրոֆեսորի կոչում։

*1975* թվականին նշանակվել և աշխատել է Հանրապետական հիվանդանոցի նորաբաց գինեկոլոգիական բաժանմունքի վարիչ։

1988 թվականին բաժանմունքը վերակազմավորվել է, և նա հիմնադրել է ՀՀ ԱՆ Հանրապետական ծննդատունը, նշանակվել է գլխավոր բժիշկ։

*1990 թվականին* Հանրապետական ծննդատունը կազմավորվել է ՀՀ ԱՆ մանկաբարձա-գինեկոլոգիական ուսումնագիտա-բուժական համալիրի, այս բազայի վրա ստեղծել է Մանկաբարձության և գինեկոլոգիայի թիվ 2 ամբիոնը, և մրցույթով ընտրվել է ամբիոնի վարիչ։

*1993* թվականին Ռ․ Աբրահամյանի ղեկավարած համալիրը վերանվանվել է Պերինատոլոգիայի, մանկաբարձության և գինեկոլոգիայի կոնտրոնի /ՊՄԳԿ/, իսկ հետագայում՝ Վերարտադրողական առողջության, պերինատալոգիայի, մանկաբարձության և գինեկոլոգիայի հանրապետական ինստիտուտի։

*1998* թվականին նշանակվել է ՀՀ ԱՆ գլխավոր մանկաբարձ-գինեկոլոգ։ Հիմնադրել է մանկաբարձ-գինեկոլոգների ասոցիացիան և ընտրվել նախագահ։

*2000* թվականին ընտրվել է ՀՀ ԳԱԱ թղթակից անդամ։

*2000* թվականին նրան շնորհվել է Երևանի Մխիթար Հերացու անվան մեդալ և Պետական Բժշկական Համալսարանի «Ոսկե Մեդալ», I աստիճանի շքանշան։

*2002* թվականին շնորհվել է «Եվրամիություն XXI դար» նախագծի մրցանակ, «Մալթյան խաչ XXI դարի առաջնորդ» շքանշան, իսկ կենտրոնը՝ XXI դարի լավագույն հիմնարկի։

*2002* թվականին ստացել է ՀՀ կառավարության դիպլոմ՝ Ծառայության բնագավառում ձեռք բերած նշանակալի արդյունքների և որակի կառավարման արդյունավետ մեթոդների զգալի ներդրման համար։

*2003* թվականին շնորհվել է ՀՀ Նախագահի մրցանակ Վերարտադրողական առողջության, մանկաբարձության և գինեկոլոգիայի գրքի համար։

*2004 թվականին* Կահիրեում ՄԱԿ-ի կոմիտեի կողմից վերարտադրողական առողջության ոլորտում զգալի ներդրման համար արժանացել է Համաշխարհային լիդերի կոչման։

*2005* թվականին Ժնևում ընտրվել է ԱՀԿ-ի մարդու վերարտադրողականության հետազոտման քաղաքականության համակարգող կոմիտեի, այնուհետև՝ տարբեր խորհուրդների և ընկերությունների անդամ, «Մանկաբարձություն, գինեկոլոգիա և նեոնատոլոգիա» ամսագրի գլխավոր խմբագիր։

*2005 թվականին* շնորհվել է ՀՀ Կրթության և գիտության նախարարության հուշամեդալ՝ կրթության և գիտության ոլորտում ներդրած մեծագույն ավանդի համար։

*2007 թվականին* պարգևատրվել է ՀՀ վարչապետի հուշամեդալով՝ Հայկական բանակի կազմավորման 15-ամյակի առթիվ և արցախյան ազատամարտի ընթացքում բժշկական օգնություն ցուցաբերելու գործում ունեցած ակտիվ մասնակցության համար։

*2009 թվականին* ՀՀ նախագահի կողմից շնորհվել է Հայաստանի Հանրապետության վաստակավոր բժշկի պատվավոր կոչման։

*2010-2013* թվականներին շնորհվել է Երևանի Պետական Բժշկական Համալսարանի «Առաջին աստիճանի շքանշան» և «Ոսկե մեդալ»՝ համալսարանի ուսումնական, գիտական  և կլինիկական գործում ցուցաբերած բացառիկ ավանդի և նշանակալի աջակցության համար։

*2011* թվականին ՀՀ պաշտպանության նախարարի հրամանով պարգևատրվել  է «Ծովակալ Հ․ Ս․ Իսակով» և «ՀՀ զինված ուժեր 20 տարի» հոբելյանական մեդալով։

*2013* թվականին «Տարվա բժիշկ» հանրապետական մրցույթում ստացել է «Մարդու կյանք փրկած բացառիկ վիրահատություն կատարելու համար» մրցանակ։

*2014* թվականին ընտրվել է ՀՀ ԳԱԱ Ակադեմիկոս։

*2015 թվականին* Ամենայն Հայոց կաթողիկոս Գարեգին Բ-ի կողմից շնորհվել է «Սուրբ Սահակ-Սուրբ Մեսրոպ» բարձր շքանշանը, Կոնդակ-898։

*2016 թվականին* Միջազգային ճանաչման համար ստացել է հատուկ մրցանակ։

*2016-2017 թվականներին* ՀՀ կառավարության մրցանակ որակի ապահովման բնագավառում կառավարման արդյունավետ մեթոդներ ներդնելու համար։

Բացի վերոհիշյալներից՝ տարբեր տարիներին պարգևատրվել է բազմաթիվ պատվոգրերով, շնորհակալագրերով և դիպլոմներով։

Հանդիսանում է մի շարք միջազգային ակադեմիաների անդամ և բազմիցս մասնակցել է հանրապետական, համամիութենական ու միջազգային գիտաժողովների։ Պարբերաբար կազմակերպել է միջազգային գիտաժողովներ Երևանում։

Հեղինակ է շուրջ 435 գիտական աշխատության, այդ թվում՝ 9 մենագրության, բժշկական համալսարանի ուսանողների և բժիշկների համար հայերեն լեզվով 5 գինեկոլոգիայի և մանկաբարձության դասագրքերի, միայն 2014-2018 թվականներին 25 ու ավելի ուղեցույցների։

Նրա ղեկավարությամբ պաշտպանվել է 9 դոկտորական, 28 և ավելի թեկնածուական ատենախոսություն։ Երևանի Մ․ Հերացու անվան պետական բժշկական համալսարանի ատենախոսության պաշտպանության մասնագիտական խորհրդի և մանկաբարձ-գինեկոլոգների ասոցիացիայի նախագահն է։

## Աշխատություններ
Հանդիսանում է մի շարք միջազգային ակադեմիաների անդամ և բազմիցս մասնակցել է հանրապետական, համամիութենական ու միջազգային գիտաժողովների։ Պարբերաբար կազմակերպել է միջազգային գիտաժողովներ Երևանում։

Հեղինակ է շուրջ **435** գիտական աշխատության, այդ թվում՝ 9 մենագրության, բժշկական համալսարանի ուսանողների և բժիշկների համար հայերեն լեզվով 5 գինեկոլոգիայի և մանկաբարձության դասագրքերի, միայն *2014-2018 թվականներ* **25** ու ավելի ուղեցույցների։

# Գինեկոլոգիա (Դասագիրք), *1994 թվական,* էջերի քանակը՝ 511, 
# Մանկաբարձություն (Դասագիրք), *1998 թվական,* էջերի քանակը՝ 495, 
# Руководство по в нелогочному туберкулезу (Ձեռնարկ), *2002 թվական,* էջերի քանակը՝ 159, 
# Անտենատալ բուժօգնության հիմունքները (Ձեռնարկ /Մոդուլներ/), *2002 թվական,* էջերի քանակը՝ 223, 
# Վերարտադրողական առողջություն (Ձեռնարկ), *2003 թվական,* էջերի քանակը՝ 448, 
# Индукция родов и их регуляция простагландинном (Санкт-Петербург, Ձեռնարկ), *2005 թվական,* էջերի քանակը՝ 296 
# Հղիության և ծննդաբերության ինտեգրված վարում (Ձեռնարկ), *2007 թվական,* էջերի քանակը՝ 306, 
# Էնդոմետրիումի հիպերպլաստիկ գործընթացների,  նախաքաղցկեղի ախտածագման, ախտորոշման և բուժման հայեցակարգերը (Ձեռնարկ), *2008թվական,* էջերի քանակը՝ 108, 
# Ապացուցողական բժշկությունը պերինատալոգիայում (Ձեռնարկ), *2008 թվական,* էջերի քանակը՝ 509, 
# Գիրք ծննդոց (Ձեռնարկ), *2010 թվական,* էջերի քանակը՝ 119, 
# Վերարտադրողական առողջություն (Դասագիրք), *2010 թվական,* էջերի քանակը՝ 447, 
# Մանկաբարձություն (Ձեռնարկ), *2010 թվական,* էջերի քանակը՝ 270։

## Անդամակցություն
Ռազմիկ Աբրահամյանն անդամ է բժշկական համալսարանի գիտական, ինչպես նաև ատենախոսությունների պաշտպանության մասնագիտացված և մի շարք ամսագրերի խորհուրդների, արտերկրյա գիտությունների ակադեմիաների ակադեմիկոս է, ինչպես նաև Մանկաբարձ-գինեկոլոգների և նեոնատոլոգների հանրապետական ասոցիացիայի նախագահն է։

## Պարգևներ և կոչումներ
*«Մալթյան Խաչ» XXI դարի առաջնորդ շքանշան, «Եվրամիություն XXI դար» նախագծի մրցանակ (2002),
*ՀՀ կառավարության դիպլոմ (2002),
*Մխիթար Հերացու մեդալ, Պետական Բժշկական Համալսարանի «Ոսկե Մեդալ», I աստիճանի շքանշան (2002),
*ՀՀ Նախագահի մրցանակ Վերարտադրողական առողջության, մանկաբարձության և գինեկոլոգիայի գրքի համար (2003),
*Համաշխարհային լիդերի կոչում ՄԱԿ-ի կողմից (2004),
*Հայաստանի Հանրապետության Նախագահի մրցանակ (2004),
*ՀՀ Կրթության և գիտության նախարարության հուշամեդալ (2005),
*ՀՀ վարչապետի հուշամեդալ (2007),
*Հայաստանի Հանրապետության վաստակավոր բժիշկ (2009),
*ԵՊԲՀ «Առաջին աստիճանի շքանշան» և «Ոսկե մեդալ» (2010-2013),
*«Ծովակալ Հ․ Ս․ Իսակով» և «ՀՀ զինված ուժեր 20 տարի» հոբելյանական մեդալ` ՀՀ պաշտպանության նախարարի հրամանով (2011),
*«Մարդու կյանք փրկած բացառիկ վիրահատություն կատարելու համար» մրցանակ` «Տարվա բժիշկ» հանրապետական մրցույթում (2013),
*ՀՀ ԳԱԱ Ակադեմիկոս (2014),
*«Սուրբ Սահակ-Սուրբ Մեսրոպ» բարձր շքանշան Ամենայն Հայոց կաթողիկոս Գարեգին Բ-ի կողմից (2015)։

## Ծանոթագրություններ

Կատեգորիա:«Հզոր հայրենիք» կուսակցության անդամներ
Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:ՀՀ ԳԱԱ ակադեմիկոսներ
Կատեգորիա:ՀՀ ԳԱԱ թղթակից անդամներ
Կատեգորիա:ՀՀ վաստակավոր բժիշկներ
Կատեգորիա:Հայ բժիշկներ
Կատեգորիա:Հայ մանկաբարձներ
Կատեգորիա:Հայ պրոֆեսորներ
Կատեգորիա:Մխիթար Հերացու մեդալակիրներ
Կատեգորիա:Պողոսյան մրցանակի դափնեկիրներ